Prisen er oppkalt etter Alan Mathison Turing (1912–1954), en britisk matematiker som regnes som en av pionerene innenfor feltet databehandling. Turing-prisen er anerkjent innenfor informatikken og sammenliknes ofte med nobelprisen. Fra 2007 til 2013 var den sponset av Intel og Google og bestod av 250 000 amerikanske dollar. Fra 2014 er den sponset av Google og består av én million amerikanske dollar.